
הכנסת החמש-עשרה							נוסח לא מתוקן
מושב חמישי




פרוטוקול מס' 541
מישיבת ועדת החינוך והתרבות
יום שני, ו' בכסלו התשס"ב (11 בנובמבר 2002), שעה 08:30





סדר היום:     	הצעת חוק הספורט (תיקון מס' 4) (הסמכת בעלי תעודת הוראה), התשס"ב-2002, ח"כ זבולון אורלב






נכחו:			זבולון אורלב – היו"ר
			




מוזמנים:		אורי חרל"פ	 מנהל מִנהל הספורט, משרד המדע, התרבות והספורט
			עודד הכט	 מִנהל תרבות וספורט, משרד המדע, התרבות והספורט
			עו"ד עדנה הראל	 יועצת משפטית, משרד המדע, התרבות והספורט
			אברהם זוכמן	 מפמ"ר חינוך גופני, משרד החינוך
			איתי יעקב	 אגף תקציבים, משרד האוצר
			עו"ד שירלי אבנר משרד המשפטים
אשר גרנר	 ממונה על רישוי עסקים, משרד הפנים
			אורי אפק	 הוועד האולימפי
			דליה אפק






יועצת משפטית: 	מרב ישראלי



מנהלת הוועדה: 	יהודית גידלי



קצרנית:		דקלה אברבנאל

הצעת חוק הספורט (תיקון מס' 4) (הסמכת בעלי תעודת הוראה),
התשס"ב-2002, ח"כ זבולון אורלב


היו"ר זבולון אורלב:

	שלום לכולם. נעבור לדון בהצעת חוק הספורט. 

מרב ישראלי:

	יש עניין אחד שבגללו החזרנו את הנושא לוועדה. בסעיף 2 להצעת החוק, שעוסק בשאלה מה לא חל על מורה לחינוך גופני שעוסק עם תלמידיו בפעילות ספורטיבית במסגרת משרד החינוך, הוחלט לכתוב: "הוראות חוק זה לא יחולו". בזמן הניסוח ראינו שאי-אפשר לכתוב זאת. זה רחב מדי, יש דברים שרוצים שאכן יחולו על מצב כזה, כמו למשל שהמורה לא יוכל להשתמש בסמים ממריצים וכולי. 

היו"ר זבולון אורלב:

	רק בשעות העבודה. 

מרב ישראלי:

	לכן במהלך הניסוח עברנו על הוראות החוק ובדקנו מה רלוונטי למורה לחינוך גופני במוסד חינוך שעוסק בספורט עם תלמידיו. הגענו למסקנה שהסעיפים הרלוונטיים הם סעיפים 2-3 שעוסקים בתעודת מדריך וסעיף 8 שעוסק בהוראות בטיחות שקובע שר המדע, התרבות והספורט. לכן אנחנו מבקשים שתהיה החרגה של הוראות ספציפיות, ושלא ייכתב: "הוראות חוק זה לא יחולו". 

היו"ר זבולון אורלב:

	כולם מסכימים לכך? אין התנגדות. זאת הסיבה היחידה שכולם הגיעו? תודה. 

	אני מקיים הצבעה על התיקון: התיקון אושר. 

	הישיבה ננעלה בשעה 08:35. 
	








